钦定古今图书集成/明伦汇编/官常典/第738卷 > 皇甫斌〈子弼〉 吴贵 吴襄 毛观
## 钦定古今图书集成/明伦汇编/官常典/第738卷 > 皇甫斌〈子弼〉 吴贵 吴襄 毛观

按《明外史忠义传》：“斌，寿州人。先为兴州右屯卫指挥
同知。都指挥巫凯荐其才，调辽海卫。忠勇有智略，遇
警辄身先士卒。宣德五年十月，勒兵御寇，至密城东
峪，自旦及晡力战，矢尽援绝，子弼以身卫父，俱战死。
千户吴贵，百户吴襄、毛观并骁勇，出必冲锋，至是皆
死。斌等虽死，杀伤过当，寇亦引退。事闻，诏有司褒恤。”